Zápisnica
z mimoriadneho zasadnutia Miestneho zastupiteľstva mestskej časti Bratislava – Podunajské Biskupice zo dňa 21.05.2015.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Úprava číselného a programového rozpočtu č. 3 Mestskej časti Bratislava – Podunajské Biskupice na rok 2015.
03)	Zmeny a doplnky Územného  plánu  zóny Centrum - Podunajské Biskupice       
č. 1/2014 – upravený návrh.
04)	Dodatok č. 1 k Zmluve o budúcej kúpnej zmluve, ktorého predmetom je odplatný prevod vodnej stavby: „Odkanalizovanie podunajskej časti Bratislavského regiónu – Kanalizácia Podunajské Biskupice, II. etapa“.
05)	Návrh prevodu vlastníckych práv, ktorého predmetom je odplatný prevod vodnej stavby: „SO 05 – predĺženie verejnej kanalizácie Závodná ul.“.
06)	Prerokovanie platu starostky MČ Bratislava – Podunajské Biskupice.
07)	Rôzne
08)	Záver.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti a pracovníkov miestneho úraduí. Skonštatovala, že na zasadnutí je prítomných 13 poslancov, t.j. miestne zastupiteľstvo je uznášania schopné. Z rokovania sa nikto neospravedlnil. Následne dala hlasovať o predloženom programe rokovania doplnenom o bod 05/a): „Žiadosť starostu Mestskej časti Bratislava – Vrakuňa o podporu pri snahe o riešenie havárie starej chemickej skládky“, zložení návrhovej a volebnej komisie a overovateľov zápisnice a miestne zastupiteľstvo prijalo

UZNESENIE č. 59/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania doplnený o bod 05/a): „Žiadosť starostu Mestskej časti Bratislava – Vrakuňa o podporu pri snahe o riešenie havárie starej chemickej skládky“

za: 13 – jednomyseľne

02)

2. 	návrhovú komisiu v zložení: 	         	Attila Foglszinger, Katarína Matuszná, 
						Pavol Kubiš;

za: 11		proti: 0		zdržali sa: 2

3. 	overovateľov zápisnice:  		Anna Brániková, Ján Duranský.

za: 13 – jednomyseľne

K bodu 02)	Úprava číselného a programového rozpočtu č. 3 Mestskej časti Bratislava – Podunajské Biskupice na rok 2015.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 60/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
1.)   úpravu č. 3  číselného a programového rozpočtu  Mestskej časti Bratislava - Podunajské   
       Biskupice na rok 2015 v nasledovnej štruktúre

         
	Schválený rozpočet	Rozpočet po úprave č. 2	Úprava rozpočtu	Upravený rozpočet	
			+ / -		
bežné príjmy	5 599 394 €	5 789 177 €	+ 2 524 €	5 791 701 €	
kapitálové príjmy	8 935 840 €	8 935 840 €	0 €	8 935 840 €	
finančné operácie	0 €	1 260 970 €	 0 €	1 260 970 €	
príjmy spolu	14 535 234 €	15 985 987 €	+ 2 524 €	15 988 511 €	

03)

bežné výdavky	5 599 394 €	5 789 177 €	+ 2 524 €	5 791 701 €	
kapitálové výdavky	8 915 087 €	10 176 057 €	0 €	10 176 057 €	
finančné operácie	20 753 €	20 753 €	0 €	20 753 €	
výdavky spolu	14 535 234 €         	15 985 987 €	+ 2 524 €	15 988 511 €	

B.  b e r i e   n a   v e d o m i e   
1.)    medzipoložkový presun
2.)    presun finančných prostriedkov podľa funkčnej klasifikácie

za: 14 - jednomyseľne

K bodu 03)	Zmeny a doplnky Územného  plánu  zóny Centrum - Podunajské Biskupice       
            č. 1/2014 – upravený návrh.

	Materiál uviedla starostka mestskej časti PhDr. Ožvaldová a vedúca oddelenia územného plánu a stavebného poriadku miestneho úradu Ing. Borková, ktorá podrobne vysvetlila zmeny vo všetkých šiestich častiach územia. 
	Po otvorení diskusie sa o slovo prihlásil poslanec Krippel. Vyslovil zásadný nesúhlas s povolením výstavby obytných domov v území Kazanská – Uzbecká s odôvodnením, že ďalšia výstavba zaťaží infraštruktúru a dopravu v danom území, čo bude mať za následok poškodenie života obyvateľov. Navrhol zákaz výstavby v tomto území, zachovať súčasnú zeleň a vyvolať rokovania o zámene pozemku. Starostka mestskej časti vysvetlila, že pozemok kde sa má stavať odpredal Magistrát hl.m. SR Bratislavy, t.j. je v súkromnom vlastníctve. Vlastník ho kúpil na výstavbu bytov s platným stavebným povolením, ktoré bolo vydané na základe územného plánu hl.m. SR Bratislavy platného od r. 1993 a vyzvala pána poslanca, aby dal ako právnik právnu analýzu a návrh riešenia. Názor starostky mestskej časti podporil aj jej zástupca poslanec Černý. Upozornil, že nie je možné meniť územný plán bez súhlasu vlastníka pozemku. K zmenám územného plánu prebehlo pripomienkové konanie, kedy bolo možné uplatniť návrhy. Pripomienkové konanie už bolo ukončené. Nový majiteľ pozemku svoju investíciu zmenil v tom smere, že značne znížil počet bytov v navrhovaných obytných domoch. Regulačné princípy sa schvaľovali ešte v r. 2007. V súčasnosti môžeme zrušiť iba celý predložený návrh. Nie je možné meniť návrh iba v oblasti Kazanská – Uzbecká. Tieto názory podporili aj poslanec Kubiš a poslankyňa Jégh. Poslanec Krippel skonštatoval, že bolo veľkou chybou Magistrátu hl.m. SR Bratislavy, že predmetný pozemok v minulosti predal súkromnému vlastníkovi a na základe platného územného plánu tu bolo vydané stavebné povolenie a požiadal o menovité hlasovanie pri schvaľovaní návrhu uznesenia k tomuto bodu rokovania. Poslankyňa Brániková navrhla zaviazať investorov, aby prispeli do rozvojových aktivít mestskej časti. Starostka mestskej časti ubezpečila poslankyňu, že k takýmto rokovaniam dôjde.

04)

	Po ukončení diskusie dala starostka mestskej časti hlasovať o navrhnutom uznesení menovitým hlasovaním (za: Brániková, Černý, Duranský, Falanga Wurster, Foglszinger, Holásek, Jégh, Kubiš, Lampart, Matuszná, Múčková, Šimunová, Švehla; proti: Krippel; zdržal sa: Tóth) a miestne zastupiteľstvo prijalo

UZNESENIE č. 61/2014-2018
Miestne zastupiteľstvo Mestskej časti Bratislava – Podunajské Biskupice

A.  b e r i e  n a  v e d o m i e
1.	Stanovisko  Okresného úradu Bratislava, Odboru výstavby a bytovej politiky, ako príslušného orgánu územného plánovania,  podľa § 25 zákona  č. 50/1976 Zb,. o územnom plánovaní a stavebnom poriadku, v znení neskorších predpisov,  č.j.  OU-BA-OVBP1-2015/6602/HOM-2 zo dňa 18.5.2015.

B.  s ch v a ľ u j e
1.	Zmeny a doplnky Územného plánu zóny Centrum - Podunajské Biskupice č. 1/2014, sprac. Ing. arch. Šoltés a Ing. arch. Vaškovič – upravený návrh, r. 2015 bez pripomienok;
2.	Všeobecne záväzné nariadenie Mestskej časti Bratislava – Podunajské Biskupice č.  5/2015,  ktorým sa mení a dopĺňa všeobecne záväzné nariadenie mestskej časti Bratislava – Podunajské Biskupice č. 6/1996, v znení  Všeobecne záväzných nariadení Mestskej časti Bratislava – Podunajské Biskupice  č. 3/2001 a č. 1/2005,  ktorým sa vyhlasuje záväzná časť Územného plánu zóny Centrum - Podunajské Biskupice, v znení zmien a doplnkov, s účinnosťou  od 6.6.2015.
3.	Stanovisko Mestskej časti Bratislava – Podunajské Biskupice  k Návrhu zmien a doplnkov Územného plánu zóny Centrum - Podunajské Biskupice č. 1/2014, súčasťou ktorého je vyhodnotenie stanovísk a pripomienok uplatnených pri verejnom prerokovaní   návrhu zmien a doplnkov Územného plánu zóny  Centrum - Podunajské Biskupice 

C.  u k l a d á
prednostke  miestneho úradu
obstarať čistopis Zmien a doplnkov Územného plánu zóny Centrum - Podunajské Biskupice           č. 1/2014,  spracovaný    v zmysle schválených výsledkov rokovania miestneho zastupiteľstva. Textová časť  ZaD ÚPN-Z C bude spracovaná ako upravená (z roku 2005)  príloha textovej časti schváleného Územného plánu zóny Podunajské Biskupice - Centrum z roku 1996 a Návrhu zmien a doplnkov tejto dokumentácie z roku 2001. Grafická časť  ZaD ÚPN-Z C, z dôvodu zabezpečenia prehľadnosti, bude premietnutá do nového hlavného výkresu Regulačné princípy, ktorého  sa prioritne zmeny a doplnky územnoplánovacej dokumentácie  týkajú,  so zachytením právneho stavu k dátumu schválenia zmien a doplnkov. 
  											T: 7/2015

za: 13			proti: 1		zdržal sa: 1

05)

K bodu 04)	Dodatok č. 1 k Zmluve o budúcej kúpnej zmluve, ktorého predmetom je odplatný prevod vodnej stavby: „Odkanalizovanie podunajskej časti Bratislavského regiónu – Kanalizácia Podunajské Biskupice, II. etapa“.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 62/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
            predložený Dodatok č. 1 k Zmluve o budúcej kúpnej zmluve č. 062 0912800, ktorého predmetom je odplatný prevod vodnej stavby: „Odkanalizovanie podunajskej časti Bratislavského regiónu – Kanalizácia Podunajské Biskupice, II. etapa“.

za: 15 – jednomyseľne

K bodu 05)	Návrh prevodu vlastníckych práv, ktorého predmetom je odplatný prevod vodnej stavby: „SO 05 – predĺženie verejnej kanalizácie Závodná ul.“.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 63/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený Návrh prevodu vlastníckych práv, ktorého predmetom je odplatný prevod vodnej stavby: „SO 05 – predĺženie verejnej kanalizácie Závodná ul.“, v celkovej výške 10.000,- EUR.

za: 15 – jednomyseľne

06)

K bodu 05/a) Žiadosť starostu Mestskej časti Bratislava – Vrakuňa o podporu pri snahe 
                       o riešenie havárie starej chemickej skládky“.

Starostka mestskej časti PhDr. Ožvaldová oboznámila poslancov s listom starostu Mestskej časti Bratislava – Vrakuňa JUDr., Ing. Martina Kuruca, v ktorom žiada Mestskú časť Bratislava – Podunajské Biskupice o podporu pri urýchlenom riešení dlhodobo neriešenej mimoriadne nebezpečnej havárie starej chemickej skládky Chemických závodov Juraja Dimitrova v katastri Mestskej časti Bratislava - Vrakuňa. Nakoľko predmetná skládka sa nachádza v susednej mestskej časti, t.j. ohrozuje aj občanov našej mestskej časti a vláda SR túto situáciu dlhodobo nerieši, starostka mestskej časti Bratislava – Podunajské Biskupice odporučila poslancom vyjadriť podporu Mestskej časti Bratislava – Vrakuňa prijatím tohto uznesenia: 
„My, starostka a poslanci Mestskej časti Bratislava - Podunajské Biskupice, uvedomujúc si nezvratné dôsledky na zdraví občanov a životnom prostredí, pre vládou SR neustále odkladanou a dlhodobo neriešenou masívnou a mimoriadne nebezpečnou haváriou starej chemickej skládky   CHZJD v katastri Mestskej časti Bratislava - Vrakuňa, pripájame sa k aktivite Mestskej časti Bratislava – Vrakuňa a vstupujeme dnešným dňom do časovo neobmedzenej ŠTRAJKOVEJ POHOTOVOSTI.“ 
Po otvorení diskusie poslankyňa Jégh jednoznačne podporila tento návrh a poslanec Krippel navrhol túto iniciatívu mestských častí medializovať. Miestne zastupiteľstvo bez ďalšej diskusie prijalo

	UZNESENIE č. 64/2014-2018
Miestne zastupiteľstvo Mestskej časti Bratislava – Podunajské Biskupice

v y h l a s u j e :
My, starostka a poslanci Mestskej časti Bratislava - Podunajské Biskupice, uvedomujúc si nezvratné dôsledky na zdraví občanov a životnom prostredí, pre vládou SR neustále odkladanou a dlhodobo neriešenou masívnou a mimoriadne nebezpečnou haváriou starej chemickej skládky   CHZJD v katastri Mestskej časti Bratislava - Vrakuňa, pripájame sa k aktivite Mestskej časti Bratislava – Vrakuňa a vstupujeme dnešným dňom do časovo neobmedzenej ŠTRAJKOVEJ POHOTOVOSTI.

za: 15 – jednomyseľne

K bodu 06)	Prerokovanie platu starostky MČ Bratislava – Podunajské Biskupice.

Materiál uviedol zástupca starostky mestskej časti Ing. Černý. Miestne zastupiteľstvo bez diskusie prijalo

07)

	UZNESENIE č. 65/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
s účinnosťou od 01.01.2015, do ďalšieho prerokovania,  plat starostky Mestskej časti Bratislava – Podunajské Biskupice schválený  v zmysle zákona NR SR č.253/1994 Z.z. o právnom postavení a platových pomeroch starostov obcí a primátorov  miest a jeho následných zmien, v zmysle § 3 a 4 vyššie citovaného zákona a v zmysle potvrdenia o počte obyvateľov k 31.12.2014 a priemernej mesačnej mzdy zamestnanca v hospodárstve SR v roku 2014 vo výške  4.216,00 Eur.

za: 15 – jednomyseľne

K bodu 07)	Rôzne.

a) Starostka mestskej časti informovala poslancov o dodaní balíka protipovodňových opatrení pre Dobrovoľný hasičský zbor našej mestskej časti.

b) Poslankyňa Jégh, na základe žiadosti občanov, požiadala o premiestnenie lavičky osadenej pod oknami bytového domu Lotyšská 45 z dôvodu vytvárania zvýšeného hluku neprispôsobivými občanmi. Poslanec Kubiš oponoval, že niektorí občania lavičky chcú mať osadené a neprispôsobivých občanov má riešiť polícia. Poslankyňa Brániková doplnila, že obyvatelia predmetného domu na domovej schôdzi odsúhlasili požiadavku na premiestnenie lavičky. Starostka mestskej časti prisľúbila, že ak tak žiadajú občania aj cez domovú schôdzu, lavička sa premiestni.

c) Poslanec Krippel požiadal, aby na rokovanie miestneho zastupiteľstva bola predložená informácia, kde na území mestskej časti hrozí potenciálna výstavba. Starostka mestskej časti prisľúbila zabezpečenie tejto požiadavky.

d) Poslanec Kubiš požiadal o doplnenie materiálu pripravovaného na rokovanie miestnej rady dňa 25.5.2015 týkajúci sa zrušenia VZN č. 1/2012 a návrhu nového VZN o zásadách hospodárenia s majetkom MČ Bratislava – Podunajské Biskupice o zmeny vyplývajúce z týchto návrhov. K tejto požiadavke sa pripojil aj poslanec Duranský.

e) Poslanec Krippel kladne zhodnotil úroveň posledného Country bálu.

08)

K bodu 08)	Záver.

Záverom starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Anna Brániková		.......................................................

				Ján Duranský		.......................................................

Alžbeta  J a n č u l o v á
zapisovateľka